stanford-oval/wikipedia huggingface dataset:
תכונות קובץ

תכונות קובץ הם מטא דאטא אודות קובץ מחשב, המגדירות את התנהגות מערכת הקבצים.
כל תכונה יכולה להיות בשני מצבים, תקפה או מבוטלת. התכונות נחשבות נפרדות ממידעי מטא דאטא אחרים, כגון תאריך, שעה, סיומת קובץ או הרשאות מערכת הקבצים. בנוסף לקבצים ותיקיות, כוננים לוגיים ומערכות קבצים אחרות, יכולות גם הם, להכיל תכונות קובץ.
באופן מסורתי ל-MS-DOS ולחלונות יש 4 תכונות קובץ; "ארכיון", "מוסתר", "לקריאה-בלבד", ו"מערכת", אך בהמשך נוספו מספר תכונות חדשות. מערכות הנגזרות מ-4.4BSD-Lite, כמו FreeBSD,‏ NetBSD,‏ OpenBSD, ‏DragonFly BSD, ו-OS X, תומכות בסדרת תכונות "מערכת" ו"משתמש". גרסאות מאוחרות של ליבת לינוקס תומכות אף הם בסדרת תכונות קבצים.
תיקני ענק

| תיקני ענק |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: תיקנאים
משפחה:: תיקני ענק
שם מדעי
 Blaberidae ‏סאוסור, 1864

תיקני ענק (שם מדעי: Blaberidae) היא המשפחה השנייה בגודלה מבחינת מספר המינים בסדרת התיקנאים. משפחה זו כוללת מינים גדולים יחסית של תיקנים, בניהם כמה מינים פופולרים, הנמכרים כחיות מחמד לגידול או לשם האכלת חיות אחרות. עדויות ראשונות של משפחה זו נמצאו במאובנים מתור הקרטיקון. זו משפחת התיקנים היחידה המשריצה (אנ'), ולא מטילה את הביצים בתיק ביצים כשאר הטקסונים בסדרה.
מינים נבחרים

תיקן לוחש
תיקן החממות (Pycnoscelus surinamensis) - מין פולש המצוי גם בישראל.
תהילים פ"ט

תהילים פ"ט הוא המזמור ה-89 בספר תהילים והמזמור היחיד שמיוחס לאיתן האזרחי.
תוכן המזמור

מזמור פ"ט מורכב מחמישים ושלושה פסוקים ומחולק לחמישה חלקים:
תוכן המזמור > א'-ה'

המזמור נפתח בשיבוחו של אלוהים על ידי המשורר והזכרת נושאים עליהם יפרט בהמשך המזמור: "חַסְדֵי ה' עוֹלָם אָשִׁירָה לְדֹר וָדֹר אוֹדִיעַ אֱמוּנָתְךָ בְּפִי" (ב'), "כִּי אָמַרְתִּי עוֹלָם חֶסֶד יִבָּנֶה שָׁמַיִם תָּכִן אֱמוּנָתְךָ בָהֶם" (ג'), "כָּרַתִּי בְרִית לִבְחִירִי נִשְׁבַּעְתִּי לְדָוִד עַבְדִּי" (ד'), "עַד עוֹלָם אָכִין זַרְעֶךָ וּבָנִיתִי לְדֹר וָדוֹר כִּסְאֲךָ סֶלָה" (ה').
תוכן המזמור > ו'-י"ט

חלקו השני של המזמור נפתח בהצהרת המשורר כי אין כמו האלוהים: "כִּי מִי בַשַּׁחַק יַעֲרֹךְ לַה' יִדְמֶה לַה' בִּבְנֵי אֵלִים" (ז'), "אֵל נַעֲרָץ בְּסוֹד קְדֹשִׁים רַבָּה וְנוֹרָא עַל כׇּל סְבִיבָיו" (ח').
המשורר מוסיף שאלוהים מושל גם בים, ביבשה וגם שהוא ברא את העולם: "אַתָּה מוֹשֵׁל בְּגֵאוּת הַיָּם בְּשׂוֹא גַלָּיו אַתָּה תְשַׁבְּחֵם" (י'), "לְךָ שָׁמַיִם אַף לְךָ אָרֶץ תֵּבֵל וּמְלֹאָהּ אַתָּה יְסַדְתָּם" (י"ב).
המשורר מדגיש כי אלוהים נוהג בצדק ומשפט ומשבח את עם ישראל שהולכים בדרכו: "אַשְׁרֵי הָעָם יֹדְעֵי תְרוּעָה ה' בְּאוֹר פָּנֶיךָ יְהַלֵּכוּן" (ט"ז).
תוכן המזמור > כ'-ל"ח

בחלקו השלישי של המזמור מזכיר המשורר את בחירת דוד המלך ואת ההבטחות שלוו לכך: "אָז דִּבַּרְתָּ בְחָזוֹן לַחֲסִידֶיךָ וַתֹּאמֶר שִׁוִּיתִי עֵזֶר עַל גִּבּוֹר הֲרִימוֹתִי בָחוּר מֵעָם" (כ'), "מָצָאתִי דָּוִד עַבְדִּי בְּשֶׁמֶן קׇדְשִׁי מְשַׁחְתִּיו" (כ"א).
המשורר גם מעיד על הבטחת אלוהים שישמור את הברית עם בית דוד לנצח: "וְשַׂמְתִּי לָעַד זַרְעוֹ וְכִסְאוֹ כִּימֵי שָׁמָיִם" (ל'), אך במקרה שצאצאיו של דוד לא ילכו בדרך ה' - הוא יעניש אותם: "וּפָקַדְתִּי בְשֵׁבֶט פִּשְׁעָם וּבִנְגָעִים עֲוֺנָם" (ל"ג), אך גם עם זאת: "וְחַסְדִּי לֹא אָפִיר מֵעִמּוֹ וְלֹא אֲשַׁקֵּר בֶּאֱמוּנָתִי" (ל"ד), "לֹא אֲחַלֵּל בְּרִיתִי וּמוֹצָא שְׂפָתַי לֹא אֲשַׁנֶּה" (ל"ה).
תוכן המזמור > ל"ט-נ"ב

בחלקו הרביעי של המזמור המשורר מתלונן על רעות שקרו לבית דוד: "וְאַתָּה זָנַחְתָּ וַתִּמְאָס הִתְעַבַּרְתָּ עִם מְשִׁיחֶךָ" (ל"ט). המשורר תוהה בפני אלוהים עד מתי הוא ימשיך להסתר ולכעוס על בית דוד: "עַד מָה ה' תִּסָּתֵר לָנֶצַח תִּבְעַר כְּמוֹ אֵשׁ חֲמָתֶךָ" (מ"ז). הוא מזכיר את השבועה של אלוהים לדוד בפסוקים הקודמים ושואל: "אַיֵּה חֲסָדֶיךָ הָרִאשֹׁנִים אֲדֹנָי נִשְׁבַּעְתָּ לְדָוִד בֶּאֱמוּנָתֶךָ" (נ').
בשל כך, יש המייחסים מזמור זה לתקופת עתליה שבה פסקה מלכות בית דוד לשש שנים.
תוכן המזמור > נ"ג

לאחר הטענה של המשורר כביכול נגד אלוהים בחלק הרביעי, הוא מביא את הפסוק המסיים של הפרק: "בָּרוּךְ ה' לְעוֹלָם אָמֵן וְאָמֵן", שאומר שלמרות כל הרעות שקרו לבית דוד, עדיין ה' הוא מבורך לנצח, ובכך הוא גם חותם את הספר השלישי בתהילים.
בתפילה היהודית

ברכת ברוך ה' לעולם  היא ברכה הנאמרת בחלק מנוסחי התפילה היהודיים בתפילת ערבית של חול לאחר ברכת השכיבנו או כחלק ממנה. מבנה הברכה מורכב ממספר פסוקים שהפותח שבהם הוא הפסוק הנ"ג בפרק ומכאן שמה. הברכה כוללת שמונה עשרה פעמים את שם ה' ובסופם חתימה בברכה.
בנוסחים שמקורם בארצות אירופה ברכה זו היא ברכה עצמאית לאחר ברכת השכיבנו, בעוד שבנוסחים שמוצאם בארצות המזרח היא משולבת כחלק מברכת השכיבנו. לאמירת ברכה זו קמו התנגדויות שונות במהלך הדורות, וכיום אמירתה נהוגה רק במספר מצומצם של קהילות.
בתרבות

לך שמים לך ארץ - ספר מאת עזר ויצמן ודב גולדשטיין
הערות שוליים

↑  וכמה נוסחים שאינם קיימים כיום גם בשבת.
↑  למעט מספר זעום של נוסחי תפילה שרובם אינם קיימים עוד שאינם כוללים פסוקים.
↑  עזר ויצמן, דב גולדשטין, לך שמים לך ארץ, באתר הספרייה הלאומית, ‏תשנ"ג 1993
תומאש סואוצ'ק

תומאש סואוצ'ק (בצ'כית: Tomáš Souček; נולד ב-27 פברואר 1995) הוא כדורגלן צ'כי, שמשחק בעמדת הקשר האחורי בווסטהאם יונייטד מהפרמייר ליג ובנבחרת צ'כיה.
קריירת מועדונים

סואוצ'ק החל את הקריירה בקבוצת הנוער של סלביה פראג בגיל 10. הוא ערך את הופעת הבכורה שלו בליגה הצ'כית ב-8 במרץ 2015 בהפסד 1–2 לויקטוריה ז'יז'קוב. הוא כבש את שער הליגה הראשון שלו ב-16 באוגוסט 2015 בניצחון 0–4 על FC Vysočina Jihlava.
במהלך 2016/2017, הושאל סואוצ'ק לסלובן ליברץ.
בעונת 2018/2019 זכה בדאבל המקומי עם סלביה פראג וזכה בפרס שחקן השנה הצ'כי בליגה הצ'כית הראשונה. ב-17 ביוני 2019, האריך את חוזהו בסלביה עד 2024.
ב-29 בינואר 2020, הצטרף סואוצ'ק לווסטהאם יונייטד מהפרמייר ליג בהשאלה עד לסיום עונת 2019/2020, עם אופציה לרכישה בקיץ. ב-1 ביולי, הוא כבש את שערו הראשון עבור ווסטהאם בניצחון 2–3 על צ'לסי. ב-24 ביולי 2020 הודיעה ווסטהאם על רכישת סואוצ'ק מסלביה פראג סואוצ'ק בחוזה לארבע שנים, תמורת סכום של כ-21 מיליון יורו. באוגוסט 2020 זכה בכדור הזהב הצ'כי.
קריירה בינלאומית

לאחר שייצג את צ'כיה בכל נבחרות הנוער, ערך סואוצ'ק את הופעת הבכורה שלו בנבחרת צ'כיה הבוגרת ב-15 בנובמבר 2016 במשחק ידידות נגד דנמרק.
ב-24 במרץ 2021, כבש סואוצ'ק שלושער בניצחון 2–6 על אסטוניה במסגרת מוקדמות מונדיאל 2022.
נכלל בסגל נבחרת צ'כיה לטורניר יורו 2024.
תארים > קבוצתיים > סלביה פראג

אליפות צ'כיה: 2016/2017, 2018/2019
הגביע הצ'כי: 2017/2018, 2018/2019
תארים > אישיים

כדורגלן השנה בליגה הצ'כית: 2019 ,2020
כדור הזהב הצ'כי: 2020
הערות שוליים

↑  "'He just wasn't good enough' - Soucek's rise". BBC Sport (באנגלית בריטית). נבדק ב-2021-03-26.
↑  Mám se vrátit do Slavie, víc neřeším, říká Souček před odletem na Euro, iDNES.cz, ‏14 ביוני 2017
↑  Slavia roste, Tvrdík z toho někdy nespí. Cílem je LM i skončit bez ztráty, iSport.cz
↑  West Ham United complete loan signing of Czech midfielder Tomáš Souček | West Ham United, www.whufc.com (באנגלית)
↑  West Ham United complete €21m permanent Tomáš Souček transfer | West Ham United, www.whufc.com (באנגלית)
↑  Záložník Souček poprvé vyhrál anketu Zlatý míč ČR o fotbalistu sezony, www.ksn.cz
↑  Nominace reprezentace na přípravný kemp před EURO 2024 באתר הרשמי של התאחדות הכדורגל הצ'כית, 28 במאי 2024 (בצ'כית)
| נבחרת צ'כיה – יורו 2020 |
| --- | --- | --- |
|  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי |  1 ואצליק •  2 קדראבק •  3 צ'לוסטקה •  4 בראבץ •  5 צופאל •  6 קאלאס •  7 ברק •  8 דרידה •  9 הולש •  10 שיק •   11 קרמנצ'יק •  12 מסופוסט • 13 שבצ'יק •  14 ינקטו • 15 סוצ'ק • 16 מנדוס • 17 זימה • 18 בוריל • 19 הלוז'ק • 20 וידרה • 21 קראל • 22 מאתיו • 23 פבלנקה • 24 פקהארט • 25 פשק • 26 סאדילק • מאמן: שילהאבי | צ'כיה |
| נבחרת צ'כיה – יורו 2024 |
| --- | --- | --- |
|  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק |  1 סטאנק •  2 זימה •  3 הולש •  4 הראנאץ •  5 צופאל •  6 ויטיק •  7 ברק •  8 שבצ'יק •  9 הלוז'ק •  10 שיק •   11 קוכטה •  12 דודרה • 13 חיטיל •  14 פרובוד • 15 ד. יוראסק • 16 קובאר • 17 צ'רני • 18 קרייצ'י • 19 חורי • 20 לינגר • 21 צ'רב • 22 סואוצ'ק • 23 יארוש • 24 ולצ'ק • 25 שולץ • 26 מ. יוראסק • מאמן: האשק | צ'כיה |
תיקנחול אפריקני

| תיקנחול אפריקני |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: תיקנאים
משפחה:: תיקנחוליים
סוג:: Hemelytroblatta
מין:: תיקנחול אפריקני
שם מדעי
 Hemelytroblatta africana

תיקנחול אפריקני (שם מדעי: Hemelytroblatta africana שם נרדף: Arenivaga africana) הוא מין של תיקן הנפוץ בכל ארץ ישראל בכל השנה. אורכו כשני ס"מ, וצבעו חום בהיר. הנקבות חסרות כנפיים ומעוגלות יותר, ומבלות את חייהן מתחת לאבנים ולפני הקרקע.
התיקן שייך לקבוצה של תיקנים הנוהגים להתחפר מתחת לחול לכן מכונים גם תִּיקַנְחוֹל.
תת-מינים:
H. a. africana
H. a. unicolor
הערות שוליים

↑  Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.), Species 2000 & ITIS Catalogue of Life: 2011 Annual Checklist., ITIS, ‏24 בספטמבר 2012
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
תפירת צוואר הרחם

| --- | --- |

 תחום:  גינקולוגיה
 קישורים ומאגרי מידע
 eMedicine:  article/253513 
 DiseasesDB:  2278
 MeSH:  D002583
 MedlinePlus:  000893
 OMIM:  603956
 סיווגים
 ICD-10:  C53
תפירת צוואר הרחם (באנגלית: Cervical cerclage) הוא טיפול בחולשה בצוואר הרחם, כאשר צוואר הרחם מתחיל להתקצר ולהיפתח מוקדם מדי במהלך ההיריון הגורם להפלה מאוחרת או ללידה מוקדמת. בנשים עם לידה מוקדמת ספונטנית ונשים שהן בהיריון עם תינוק אחד, ויש להן קיצור של אורך צוואר הרחם של יותר מ-25 מ"מ, התפר מונע לידה מוקדמת ומפחית מוות ומחלות בתינוק.
מבנה הטיפול

הטיפול מורכב מתפר חזק שנתפר לתוך צוואר הרחם וסביבתו בשלב מוקדם של ההיריון, לרוב בין שבועות 12 עד 14, ואז מוסר לקראת סוף ההיריון כאשר עבר הסיכון הגדול ביותר להפלה. ההליך מבוצע בהרדמה מקומית, בדרך כלל מבוצע בדרך של חסימת עמוד שדרה. תהליך זה מבוצע בדרך כלל על בסיס אשפוז על ידי רופא מיילד-גינקולוג. בדרך כלל הטיפול נעשה בשליש הראשון או השני של ההיריון, עבור אישה שעברה הפלה מאוחרת אחת או יותר בעבר. פירוש המילה "cerclage" בצרפתית הוא "חישוק" כמו בחישוק המתכת העוטף חבית. אין שום הוכחה לכך שתפירת צוואר הרחם יעיל בהיריון מרובה בילדים למניעת לידות מוקדמות והפחתת מקרי מוות בלידה או תחלואה בילודים.
אחוז ההצלחה של תפירת צוואר הרחם הוא כ־80% - 90% עבור תפירה אלקטיבית, ו-40% - 60% עבור תפירת צוואר הרחם במקרי חירום.  התפירה נחשבת כמוצלחת אם ההריון והלידה מתעכבים לפחות ל-37 שבועות (תקופת זמן מלאה). לאחר מיקום המכלול, המעקב אחר המטופלת יהיה למשך מספר שעות לפחות (לפעמים למשך הלילה) כדי להבטיח שהיא לא תעבור ללידה מוקדמת. לאחר מכן יתאפשר לחולה לחזור לביתה, אך יונחה להישאר במיטה ולהימנע מפעילות גופנית (כולל קיום יחסי מין) למשך יומיים-שלושה, או עד שבועיים. פגישות מעקב בדרך כלל יתקיימו כך שהרופא שלה יוכל לפקח על צוואר הרחם ולתפור ולהתבונן בסימנים של צירים מוקדמים.
לנשים בהיריון עם תינוק אחד (היריון סינגלטון) ובסיכון ללידה מוקדמת, כאשר משווים את הטיפול של תפירת צוואר הרחם לאי טיפול, ישנה ירידה בלידה טרם זמנה ויכולה להיות ירידה במספר התינוקות שמתים (תמותה ללידה). אין שום הוכחה לכך שהתפירה יעילה בהיריון מרובה ילדים (למניעת לידות מוקדמות והפחתת מקרי מוות בלידות או תחלואה בילודים).
סוגים

ישנם שלושה סוגים של תפרים:
תפר מקדונלד, שתואר בשנת 1957, התפר הנפוץ ביותר. תפר זה הוא בעצם תפר קדמי המשמש כדי לסתום את צוואר הרחם. תפר צוואר הרחם כרוך ברצועת תפר בחלקו העליון של צוואר הרחם בעוד החלק התחתון כבר מתחיל להתפוגג. תפר זה ממוקם בדרך כלל בין 16 שבועות ל-18 שבועות של היריון. התפר מוסר בדרך כלל בסביבות השבוע ה-37 להיריון או מוקדם יותר במידת הצורך. הליך זה פותח על ידי הגינקולוג האוסטרלי והמיילדות, I.A. מקדונלד.
תפר שירודקר, דומה מאוד לתפר מקדונלד, אך התפרים עוברים בקירות צוואר הרחם כך שהם לא נחשפים. סוג זה של תפר שכיח פחות וקשה יותר לביצוע טכנית ממקדונלד, ונחשב (אם כי לא הוכח) כתפר המפחית את הסיכון לזיהום. הליך שירודקר כרוך לעיתים בתפר קבוע סביב צוואר הרחם אשר לא יוסר ולכן יהיה צורך בניתוח קיסרי ללידת התינוק. טכניקת שירודקר תוארה לראשונה על ידי V. N. Shirodkar במומבאי בשנת 1955. בשנת 1963 נסע שירודקר לניו יורק כדי לבצע את ההליך בבית החולים לניתוחים מיוחדים בניו יורק; ההליך היה מוצלח, והתינוק חי לבגרות.
תפר בטני, מהסוג הפחות נפוץ, הוא תפר קבוע וכרוך בהנחת רצועה בחלק העליון והחיצוני של צוואר הרחם, בתוך הבטן. זה נעשה בדרך כלל רק אם צוואר הרחם קצר מדי מכדי לנסות תפר רגיל, או אם תפר הנרתיק נכשל או שאינו אפשרי. עם זאת, כמה רופאים (כדוגמת ארתור הניי מאוניברסיטת שיקגו וג'ורג' דייוויס באוניברסיטת רפואה ורפואת שיניים בניו ג'רזי) דוחפים להחלפת התפר הטרנס-בינתי (TAC) בתפירת הנרתיק, עקב תוצאות טובות יותר ויותר הריונות חיובים. תפר בטני לרוב יבוצע לנשים יולדות עם TAC. ניתן למקם את התפר טרנס-בינתי לפני ההיריון אם אובחנה מטופלת עם צוואר הרחם לא תקין.
לציין במצבי חירום, ייתכן מצב בו בגלל קיצור צוואר הרחם, שק ההריון מתחיל לצאת דרך הצוואר לנרתיק. במצב כזה הצוות הרפואי ינסה להחזיר את ההריון חזרה לרחם בצורה סטרילית ורק אז יעשו תפר צווארי שנקרא "תפר הרואי".
סיכונים

בעוד שבדרך כלל תפירת צוואר הרחם הוא הליך בטוח, ישנם מספר סיבוכים פוטנציאליים שעלולים להתעורר במהלך או אחרי הניתוח. אלו כוללים:
סיכונים הקשורים להרדמה אזורית או כללית
לידה מוקדמת
קרע מוקדם של רקמות
זיהום צוואר הרחם
זיהום של שק השפיר (chorioamnionitis)
קרע בצוואר הרחם (עשוי להתרחש אם התפר לא מוסר לפני תחילת הלידה)
פגיעה בצוואר הרחם או בשלפוחית השתן
דימום
דיסטוציה בצוואר הרחם עם אי התפשטות הדורשת ניתוח קיסרי
עקירה של צוואר הרחם
טיפולים חלופיים

ה-Arabin Pessary הוא מכשיר סיליקון שהוצע למניעת לידה מוקדמת ספונטנית ללא צורך בניתוח. ההשערות המובילות למנגנון הפעולה שלו היו שהמכשיר יכול לסייע בסגירת צוואר הרחם באופן דומה לזה של התפר, כמו גם לשנות את הנטייה של תעלת צוואר הרחם כך שמשקל ההיריון אינו יכביד מעל האוורר הפנימי. עם זאת, מחקרים קליניים אקראיים גדולים בקרב סינגלטון והריונות תאומים מצאו כי הפסאר צוואר הרחם לא הביא לשיעור נמוך יותר של לידה מוקדמת ספונטנית. לפיכך, ההמלצה של האגודה לרפואת האם-עוברית היא כי יש להשתמש במיקום של פיסרי צוואר הרחם בהיריון כדי להקטין את הלידה לפני הטרום רק במסגרת ניסוי קליני או פרוטוקול מחקר.
לקריאה נוספת

Drakeley AJ, Roberts D, Alfirevic Z. תפר צוואר הרחם למניעת הפלות, שיתוף פעולה עם Cochrane, ביקורות Cochrane. יצא לאור ב־06-11-2007.
הערות שוליים

↑  Vincenzo Berghella, Timothy J. Rafael, Jeff M. Szychowski, Orion A. Rust, Cerclage for Short Cervix on Ultrasonography in Women With Singleton Gestations and Previous Preterm Birth: A Meta-Analysis, Obstetrics & Gynecology 117, 2011-03, עמ' 663–671 doi: 10.1097/AOG.0b013e31820ca847
↑  Zarko Alfirevic, Tamara Stampalija, Devender Roberts, Andrea L Jorgensen, Cervical stitch (cerclage) for preventing preterm birth in singleton pregnancy, Cochrane Database of Systematic Reviews, John Wiley & Sons, Ltd, 2012-04-18
↑  Zarko Alfirevic, Tamara Stampalija, Nancy Medley, Cervical stitch (cerclage) for preventing preterm birth in singleton pregnancy, Cochrane Database of Systematic Reviews, 2017-06-06 doi: 10.1002/14651858.CD008991.pub3
↑  Zarko Alfirevic, Tamara Stampalija, Nancy Medley, Cervical stitch (cerclage) for preventing preterm birth in singleton pregnancy, The Cochrane Database of Systematic Reviews 6, 06 06, 2017, עמ' CD008991 doi: 10.1002/14651858.CD008991.pub3
↑  Timothy J Rafael, Vincenzo Berghella, Zarko Alfirevic, Cervical stitch (cerclage) for preventing preterm birth in multiple pregnancy, Cochrane Database of Systematic Reviews, 2014-09-10 doi: 10.1002/14651858.CD009166.pub2
↑  Blackwell's Five-Minute Veterinary Consult Clinical Companion, Hoboken, NJ, USA: John Wiley & Sons, Inc., 2018-04-03, עמ' 821–852
↑  Mari-Paule Thiet, Faculty of 1000 evaluation for A Randomized Trial of a Cervical Pessary to Prevent Preterm Singleton Birth., F1000 - Post-publication peer review of the biomedical literature, ‏2016-07-27
↑  Kypros H. Nicolaides, Argyro Syngelaki, Liona C. Poon, Catalina de Paco Matallana, Cervical pessary placement for prevention of preterm birth in unselected twin pregnancies: a randomized controlled trial, American Journal of Obstetrics and Gynecology 214, 2016-01, עמ' 3.e1–3.e9 doi: 10.1016/j.ajog.2015.08.051
↑  {{{מחבר}}}, The role of cervical pessary placement to prevent preterm birth in clinical practice, American Journal of Obstetrics and Gynecology 216, 2017-03, עמ' B8–B10 doi: 10.1016/j.ajog.2017.01.006
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תיקנחוליים

| תיקנחוליים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: תיקנאים
משפחה:: תיקנחוליים
שם מדעי
 Corydiidae ‏סאוסור, 1864

תיקנחוליים (שם מדעי: Corydiidae), ידוע בעבר בשם Polyphagidae, היא משפחה מסדרת התיקנאים. בני משפחה זו נפוצים בעיקר במדבריות ונוהגים להתחפר ביום מתחת לחול ולצאת בלילה כשהטמפרטורות צונחות כדי לחפש מזון. בין המינים מתקיימת דו-צורתיות זוויגית כאשר הזכרים בעלי עיניים גדולות גוף מוארך ומכונפים בעוד הנקבות בעלות עיניים קטנות, חסרות כנפיים וגוף עגלגל וקמור.
מינים בישראל

סוג Hemelytroblatta
תיקנחול אפריקני
Hemelytroblatta cerverae
Hemelytroblatta dumonti
תיקנחול ים-המלח Hemelytroblatta marismortui
Hemelytroblatta oblonga
סוג Heterogamisca
Heterogamisca simillima
תיקנחול עברי Heterogamodes hebraica
Heterogamodes ursina ursina
סוג Polyphaga
תיקנחול מצרי Polyphaga aegyptiaca
הערות שוליים

↑  אנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 63
זאב מרקוביץ'

| --- | --- |
אין תמונה חופשית
 לידה:  1888 
 פטירה:  1951 (בגיל 63 בערך) 
 פרופיל ב-IMDb
 
זאב מרקוביץ' (Wladyslaw Markiewicz‏ 1951–1888) היה מפיק קולנוע יהודי, פעל בפולין, ארץ-ישראל וארצות הברית. שותף בפעולות תרבות רבות בארץ (ממארגני המכביה הראשונה והשנייה, חג המחולות בדליה, שמירת זכויות יוצרים ועוד).
הפיק את הסרט "צבר" בהשתתפות שחקני הבימה.
תומאש סקורהבי

תומאש סקורהבי (בצ'כית: Tomáš Skuhravý; נולד ב-7 בספטמבר 1965) הוא כדורגלן עבר צ'כי ששיחק בעמדת החלוץ.
סקורהבי החל את הקריירה במדי ספרטה פראג, וזכה עמה בחמש אליפויות צ'כוסלובקיה, לפני שעבר לשחק בגנואה האיטלקית. בהמשך הקריירה שיחק גם בספורטינג ליסבון הפורטוגלית.
לסקורהבי הייתה קריירה בינלאומית בשתי נבחרות שונות. לפני פירוק צ'כוסלובקיה ב-1993, ייצג סקורהבי את נבחרת צ'כוסלובקיה, רשם במדיה 43 הופעות בהן כבש 14 שערים, מתוכם חמישה שערים בטורניר מונדיאל 1990. לאחר הפירוק נכלל בסגל נבחרת צ'כיה וכבש שלושה שערים בשש הופעות במדיה.
קריירת משחק

סקורהבי החל את הקריירה בקבוצת הנוער של ספרטה פראג. הוא החל לשחק בקבוצה הבוגרת של המועדון בעונת 1982/1983, ובאותה עונה רשם שמונה הופעות ליגה בהן כבש שער אחד. עונה אחר כך החל להשתלב לעיתים קרובות בהרכב הקבוצה, וסייע לה לזכות באליפות צ'כוסלובקיה, וכן השלים עמה זכייה בדאבל המקומי לאחר שקבוצתו גברה בגמר הגביע הצ'כוסלובקי 4-2 על אינטר ברטיסלאבה.
לקראת עונת 1984/1985 עבר סקורהבי לקבוצת הבז'דה צ'ב, שם הפך לשחקן הרכב קבוע. בעונתו השנייה בקבוצה כבש לראשונה מספר דו-ספרתי של שערים בעונה אחת, עם 13 כיבושים. עונה זו החלה עבורו רצף של שמונה עונות רצופות (במדי שלוש קבוצות שונות) בהן כבש מספר דו-ספרתי של שערי ליגה.
בעונת 1986/1987, לאחר שתי עונות בקבוצה, חזר סקורהבי לקבוצת נעוריו ספרטה פראג, והפך לאחד משחקניה המובילים. כבר בעונת החזרה שלו כבש סקורהבי 18 שערי ליגה, שיא קריירה אישי עבורו. בארבע עונות בקבוצה מאז חזר אליה, זכה עמה סקורהבי בארבע אליפויות ושני גביעים, והפגין יכולת התקפית מרשימה עם 55 שערי ליגה ב-113 הופעות.
יכולתו הגבוהה של סקורהבי בטורניר מונדיאל 1990 באיטליה סייעה למעברו של החלוץ לראשונה מחוץ לצ'כוסלובקיה. סקורהבי חתם בגנואה מהסרייה א', שם שיתף פעולה החלוץ האורוגוואי, קרלוס אגילרה, בהתקפת הקבוצה. שני החלוצים הפגינו סגנונות משחק שונים שהשלימו זה את זה בהתקפה, וסייעו לגנואה לרשום את עונת השיא שלה בעידן המודרני, ולהגיע למקום הרביעי בטבלה. סקורהבי ואגילרה כבשו 15 שערי ליגה כל אחד באותה עונה, וחלקו את המקום השלישי בטבלת מלך השערים של הסרייה א'. יכולתו הגבוהה באותה עונה זיכתה אותו גם בתואר כדורגלן השנה בצ'כוסלובקיה. בעונה הבאה, על אף יכולת חלשה בליגה, רשמה גנואה הישג מרשים והעפילה לחצי גמר גביע אופ"א, תוך שהיא מדיחה בדרכה את ריאל אוביידו, דינמו בוקרשט, סטיאווה בוקרשט וליברפול, עד שנעצרה על ידי אייאקס אמסטרדם. סקורהבי סיים את הטורניר עם שלושה שערים, והוסיף 11 שערים נוספים בליגה.
בשנים הבאות לא הצליחה הקבוצה לשחזר את הצלחתה, ונאבקה כנגד הירידה. בסיום עונת 1994/1995, עונתו החמישית של סקורהבי בקבוצה, ירדה הקבוצה לסרייה ב'. בחמש העונות של הקבוצה בסרייה א' כבש סקורהבי 57 שערי ליגה, והיה למלך שערי הסרייה א' של הקבוצה בכל הזמנים. סקורהבי פתח במדי גנואה גם את עונת 1995/1996 בליגת המשנה, אך במהלך העונה עזב את הקבוצה והצטרף לספורטינג ליסבון מליגת העל הפורטוגלית. סקורהבי לא הצליח להטביע את חותמו בקבוצה, ורשם במדיה ארבע הופעות ליגה בלבד. לקראת עונת 1996/1997, לאחר חצי עונה בפורטוגל, חזר סקורהבי למולדתו והצטרף לקבוצת ויקטוריה ז'יז'קוב, אך לא שותף כלל במשחקיה באותה עונה ופרש ממשחק פעיל בגיל 32.
קריירת משחק > קריירה בינלאומית > נבחרת צ'כוסלובקיה

סקורהבי החל את דרכו בנבחרת צ'כוסלובקיה תחת המאמן יוזף מסופוסט במשחק ידידות מול פולין ב-4 בספטמבר 1985. סקורהבי עלה כמחליף תשע דקות לסיום המשחק, שהסתיים בניצחונה הביתי של נבחרתו, 3-1. הוא נאלץ לחכות שנה שלמה עד להופעתו הבאה בנבחרת, אך לאחריה כבר החל להשתלב כשחקן קבוע בסגל במהלך טורניר מוקדמות יורו 1988. סקורהבי היה שותף גם למוקדמות מונדיאל 1990, ובמהלך הטורניר כבש את שערי הבכורה שלו במדי הנבחרת, צמד שערים מול לוקסמבורג בניצחון 4-0 של נבחרתו.
לאחר שכבש בסך הכול ארבעה שערים בטורניר המוקדמות, והוסיף שער נוסף במשחקי ההכנה לטורניר, זומן סקורהבי על ידי המאמן יוזף ונגלוש לסגל הנבחרת לקראת מונדיאל 1990 באיטליה. צ'כוסלובקיה פתחה את הטורניר בניצחון 5-1 על ארצות הברית. סקורהבי כבש את הראשון בנגיעה בוך הרחבה לאחר מהלך התקפי נאה של נבחרתו. 11 דקות לסיום כבש סקורהבי את השני שלו במשחק והרביעי של נבחרתו, בנגיחת ראש לאחר הגבהת קרן. סקורהבי השלים משחק מלא בשני המשחקים הבאים של צ'כוסלובקיה בשלב הבתים, בהם גברה 1-0 על אוסטריה ונוצחה 2-0 על ידי איטליה המארחת. צ'כוסלובקיה העפילה לשמינית הגמר מול קוסטה ריקה, ושם רשם סקורהבי את הופעתו המוצלחת ביותר במדי הנבחרת. הוא כבש את השער הראשון במשחק בנגיחה בדקה ה-12, שער שקבע את תוצאת המחצית. לאחר שקוסטה ריקה איזנה בפתיחת המחצית השנייה, כבש סקורהבי את השני שלו בדקה ה-63 בנגיחה נוספת והעלה את נבחרתו ליתרון 2-1. בדקה ה-82 כבש סקורהבי בנגיחה בפעם השלישית במשחק, וקבע את תוצאת הסיום - 4-1 לצ'כוסלובקיה. סקורהבי השלים משחק מלא בהפסד 1-0 לגרמניה המערבית ברבע הגמר, בו סיימה נבחרתו את דרכה בטורניר. סקורהבי היה לסגן מלך השערים של הטורניר עם חמישה כיבושים, אחד פחות מסלבטורה סקילאצ'י האיטלקי.
הטורניר הרשמי האחרון של צ'כוסלובקיה היה מוקדמות מונדיאל 1994, בו סיימה שלישית בבית וכשלה להעפיל לטורניר הגמר. עד לפירוק הנבחרת בעקבות פירוק צ'כוסלובקיה ב-1993, רשם סקורהבי 43 הופעות במדיה, בהן כבש 14 שערים. סקורהבי נכלל בין עשרת הכובשים המצטיינים בהיסטוריה של נבחרת צ'כוסלובקיה.
קריירת משחק > קריירה בינלאומית > נבחרת צ'כיה

הקריירה הבינלאומית של סקורהבי נמשכה במדי צ'כיה. הופעת הבכורה שלו בנבחרת החדשה נערכה בניצחון 5-3 על ליטא במשחק ידידות ב-25 במאי 1994. הוא הספיק לרשום ארבע הופעות במוקדמות יורו 1996. הופעתו הבינלאומית האחרונה נערכה במסגרת אותו הטורניר, כשפתח בהרכב ואף כבש בניצחון 2-0 על נורווגיה ב-6 בספטמבר 1995. הוא ערך בסך הכול שש הופעות במדי צ'כיה, בהן כבש שלושה שערים, וסיים את הקריירה הבינלאומית כולה עם 49 הופעות בינלאומיות במדי שתי הנבחרות, בהן כבש 17 שערים.
תארים

אליפות צ'כוסלובקיה (5): 1983/1984, 1986/1987, 1987/1988, 1988/1989, 1989/1990
הגביע הצ'כוסלובקי (3): 1983/1984, 1987/1988, 1988/1989
כדורגלן השנה בצ'כוסלובקיה: 1991
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1982/1983 | ספרטה פראג | צ'כוסלובקיהליגת העל הצ'כוסלובקית | 8 | 1 |
| 1983/1984 | ספרטה פראג | צ'כוסלובקיהליגת העל הצ'כוסלובקית | 21 | 3 |
| 1984/1985 | הבז'דה צ'ב | צ'כוסלובקיהליגת העל הצ'כוסלובקית | 28 | 4 |
| 1985/1986 | הבז'דה צ'ב | צ'כוסלובקיהליגת העל הצ'כוסלובקית | 30 | 13 |
| 1986/1987 | ספרטה פראג | צ'כוסלובקיהליגת העל הצ'כוסלובקית | 29 | 18 |
| 1987/1988 | ספרטה פראג | צ'כוסלובקיהליגת העל הצ'כוסלובקית | 28 | 11 |
| 1988/1989 | ספרטה פראג | צ'כוסלובקיהליגת העל הצ'כוסלובקית | 30 | 13 |
| 1989/1990 | ספרטה פראג | צ'כוסלובקיהליגת העל הצ'כוסלובקית | 26 | 13 |
| 1990/1991 | גנואה | איטליהסרייה א' | 33 | 15 |
| 1991/1992 | גנואה | איטליהסרייה א' | 32 | 11 |
| 1992/1993 | גנואה | איטליהסרייה א' | 31 | 10 |
| 1993/1994 | גנואה | איטליהסרייה א' | 28 | 9 |
| 1994/1995 | גנואה | איטליהסרייה א' | 32 | 13 |
| 1995/1996 | גנואה | איטליהסרייה ב' | 8 | 1 |
| 1995/1996 | ספורטינג ליסבון | פורטוגלליגת העל הפורטוגלית | 4 | 0 |
| 1996/1997 | ויקטוריה ז'יז'קוב | צ'כיהליגת העל הצ'כית | 0 | 0 |
| סך הכול בקריירה | סך הכול בקריירה | סך הכול בקריירה | 368 | 135 |